Visit Site
Recommended byColombia
గుంటూరు జిల్లా ప్రజా సంకల్పయాత్రలో భాగంగా ప్రెస్‌మీట్ నిర్వహించిన జగన్.. జనసేనాని గురించి మాట్లాడుతూ ఆగ్రహం వ్యక్తం చేశారు. ఆంధ్రప్రదేశ్‌కు ప్రత్యేక హోదా విషయం పవన్‌కు ఇప్పుడు గుర్తొచ్చిందా అంటూ ప్రశ్నించారు. జగన్ మాట్లాడుతూ.. ఇదే పవన్ కళ్యాణ్ అనే వ్యక్తి హోదా కోసం ఎన్నేళ్లలో ఏ ధర్నాలు చేశారు. ఏ దీక్షలు చేశారు. ఏం దీక్షలు చేశారు. ఢిల్లీలో ఏం ఒత్తిడి తీసుకువచ్చారు. ఇన్నేళ్లుగా చేసింది ఏంటంటే.. ఆరు నెలలకు ఒకసారి బయటకు వస్తాడు. ఓ ట్వీట్ చేస్తాడు. లేదంటే చంద్రబాబుకి అవసరం వస్తే.. ఆయన పిలిస్తే ఒక టూర్ పెడతాడు చంద్రబాబుకి మద్దతు తెలుపుతారు అన్నారు.
పవన్ కళ్యాణ్ అనే వ్యక్తి సినిమాలో సినిమా తక్కువ, ఇంటర్వెల్ ఎక్కువ అంటూ ఛలోక్తులు విసిరారు. మనం సినిమాకు పోతే ఇంటర్వెల్ 10 నిమిషాలు వస్తుంది. సినిమా రెండున్నర గంటలు వస్తుంది. కాని ఈయన రియల్ లైఫ్ సినిమాలో ఇంటర్వెల్ రెండున్నర గంటలు.. సినిమా 10 నిమిషాలు మాత్రమే. ఈ నాలుగేళ్ల నుండి మనం చూసిన సినిమా ఇదే అంటూ పవన్‌పై పంచ్‌లు పేల్చారు.
పవన్ కళ్యాణ్ అనే మేధావి 2014న ఎన్నికల్లో బాబుకి, మోడీకి ఓటేయమని అడిగాడా లేదా? రాష్ట్రాన్ని ముంచాడా లేదా? రాష్ట్రానికి అన్యాయం జరిగిందంటే ఈయన పాత్ర ఉందా లేదా?.. ఒక్క హోదా విషయంలోనే కాదు చంద్రబాబు రాష్ట్రానికి చేసిన అన్యాయాల్లో పవన్‌కు కూడా భాగస్వామ్యం ఉందన్నారు. బాబుతో జతకట్టి ఊరూరా తిరిగాడు వీళ్లకు ఓటేయండి అని... ఇప్పుడే ఈ మేధావి బాబు, బీజేపీ ముంచేశాయని అంటున్నాడు. కొత్త పార్టీ పెట్టి.. రాజకీయ లబ్ధికోసం బీజేపీ, బాబు రాష్ట్రానికి అన్యాయం చేశాయి అంటున్నాడు. ఇదీ ఈ మేధావి గారు ఇచ్చే సలహాలు.. ఇదీ ఈ మేధావి ఇచ్చే సలహాల్లో ఉన్న డెప్త్ అంటూ పవన్ కళ్యాణ్‌పై ఓ రేంజ్‌లో ఫైర్ అయ్యారు జగన్.